### Resumé

Formålet med genbrugsrummene på Give, Egtved og [adresse] er at fremme det direkte genbrug. Udviklingen går stærkt på genbrugsområdet, og der opleves stigende mængder og stor interesse fra borgerne i at aflevere og afhente genbrugseffekter. Det er en tendens, der gør sig gældende på landsplan såvel som lokalt i Vejle Kommune.

Med de stigende mængder understøtter de nuværende fysiske rammer ikke længere det aktuelle eller forventede fremtidige behov. Der søges en anlægsbevilling på 7,5 mio. kr. til udmøntning af skitseforslag til udvikling og optimering af genbrugsrummene på de tre genbrugspladser.

### Sagsfremstilling

I [adresse] og Ressourceplan 2025-2037, som Byrådet godkendte 28. maj 2025, jf. punkt 137, er målet klart: vi skal affaldsforebygge mere, vi skal genbruge mere, og vi skal genanvende mere.

Borgertilfredsheds­målingen fra 2024 viser, at borgerne ønsker at genbruge mere. Det ser vi allerede i praksis på alle [adresse] genbrugspladser, hvor mængden af genbrugseffekter har været stigende og fortsat stiger. Udviklingen giver dog visse udfordringer med de nuværende fysiske rammer, da det bl.a. kræver mere plads at håndtere og sortere de mange genbrugseffekter, som borgerne afleverer.

Én af indsatserne i Affalds- og Ressourceplan 2025-2037 er netop at sikre hensigtsmæssige rammer og faciliteter for at fremme mere direkte genbrug, der er tilpasset de fremtidige behov, og der er i investeringsoversigten afsat midler til optimering af genbrugsområderne i Give, Egtved og Børkop i 2025, 2026 og 2027.

Klima-, Natur og Miljøudvalget besluttede derfor 2. juni 2025, jf. punkt 108, at forvaltningen skulle afdække mulige modeller for optimering af genbrugsområderne i Give, Egtved og Børkop.

Forvaltningen vil på mødet fremvise skitseforslag til, hvordan en optimering og udvidelse af genbrugsrummene på genbrugspladserne i Give, Egtved og Børkop kan ske. Forslagene omfatter blandt andet et større areal til håndtering og med et overskueligt og indbydende butikslignende område med reoler.

Således skabes den fornødne plads til at kunne håndtere de stigende mængder af effekter og samtidigt afsætte et passende område, hvor de forskellige effekter kan fremstå på indbydende og overskuelig vis for borgerne.

**Forventet tidsplan for projekternes gennemførelse**

De tre projekter er i øjeblikket under udarbejdelse, og den præcise rækkefølge for gennemførelse og tidsplan er derfor endnu ikke endeligt fastlagt.

Det må forventes, at perioden for ombygningen af de tre genbrugsrum samlet set strækker sig fra september 2025 til primo 2027. I tidsplanen vil det være taget højde for projektering, byggeansøgning, miljøansøgning, indhentning af tilbud/udbud samt en byggefase.

I [adresse] og Ressourceplan 2025-2037 er der samlet set kalkuleret med 12 mio. kr. ekskl. moms til investeringer i optimering af genbrugsområder over de næste 6 år. Til iværksættelse af de foreslåede optimeringsprojekter søges der om en anlægsbevilling på 7,5 mio. kr.

### Økonomi

![](data:image/jpeg;base64...)
Figur 1 Ny/ændring af anlægsbevilling

![](data:image/jpeg;base64...)
Figur 2 Tillægsbevilling

**Opsummering af de bevillingsmæssige konsekvenser**Sagen medfører, at der søges anlægsbevilling og afsættes rådighedsbeløb i 2025 og 2026 på i alt 7,5 mio. kr. til udmøntning af skitseforslag til udvikling og optimering af genbrugsrum. Udgiften finansieres af kassen og reguleres via mellemværende mellem Vejle Kommune og Ressourcer & Genbrug.

**Høring**
Centralt Budget har ingen bemærkninger af bevillingsmæssig karakter.

### Klima og resiliensvurdering

Hensigtsmæssige rammer og faciliteter for at fremme mere direkte genbrug understøtter Affalds- og Ressourceplanen 2025-2037 som led i den grønne omstilling og hensynet til klimaet.

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller , den 12. august 2025, punkt 139:

**at** de bevillingsmæssige konsekvenser godkendes jf. bevillingsskema under afsnittet Økonomi.

#### Beslutning fra Klima-, Natur- og Miljøudvalget, den 12. august 2025, punkt 139:

Godkendt.

#### Beslutning fra Økonomiudvalget, den 18. august 2025, punkt 204:

Anbefales.

### Beslutning

Godkendt.

Fraværende: Frede Ravn, i stedet mødte Keld Kjær.

Fraværende: Ane Steffensen.